**גמר גביע המדינה בכדורגל 2007** התקיים באצטדיון רמת גן ברמת גן ב-16 במאי 2007, ובו נקבע כי מחזיקת גביע המדינה בכדורגל 2006/2007 היא הפועל תל אביב, שניצחה במשחק את הפועל אשקלון בתוצאה 4-5 בדו-קרב פנדלים, לאחר שתוצאת המשחק הסתיימה ב-1-1. הייתה זו המהדורה ה-69 של גביע המדינה, וה-54 מאז קום המדינה.

הפועל תל אביב, זכתה בגביע המדינה ה-7 מאז קום המדינה וה-12 בתולדותיה, ולאחר 5 משחקים במפעל, מתוכם ניצחה ב-4 בתום 90 דקות, ורק את הגמר בדו-קרב פנדלים לאחר הארכה מאוזנת, ומאזן שערים של 1–9, כאשר היא מציגה ממוצע שערים של 1.8 שער למשחק. הפועל תל אביב חזרה למעמד הגמר בפעם השנייה ברציפות אחרי שזכתה בעונה לפני כן בתואר, אחרי שניצחה את בני יהודה תל אביב 0-1.

מנגד, הפועל אשקלון שהגיע להישג שיא למועדון מבחינתה, ובפעם הראשונה למעמד של גמר גביע המדינה, לאחר שעברה בסיבוב ט' את הפועל באר שבע (0-2), בשמינית הגמר את מכבי השיקמה/רמת חן (2-0), ברבע הגמר ניצחה את הפועל חיפה בתוצאה 0-2, ובחצי הגמר ניצחה 0–1 את הפועל רמת גן, אך הפסידה בגמר ונשארה רק כסגנית התואר לעונה זו.

הדרך אל הגמר
------------

| הפועל אשקלון | סיבוב | הפועל תל אביב |
| --- | --- | --- |
| יריבה | תוצאה | תוצאה | יריבה |
| הפועל באר שבע | 0–2 | 32 האחרונות | 3–0 | הפועל ירושלים |
| מכבי השקמה/רמת חן | 2–0 | שמינית הגמר | 0–1 | הפועל מרמורק |
| הפועל חיפה | 0–2 | רבע הגמר | 3–0 | בני סכנין |
| הפועל רמת-גן | 1–0 | חצי הגמר | 1–0 | מועדון ספורט אשדוד |

סיכום מהלכי המשחק
-----------------

### מחצית ראשונה

בדקה ה-4 פרץ גילי ורמוט לרחבת הפועל אשקלון, כאשר בדרך עבר 2 שחקנים אבל בעט מחוץ למסגרת.

בדקה ה-7 התקפה מתפרצת של אשקלון, גסטון סנגוי שלח את חלוץ אשקלון ניר נחום שמ-10 מטר בעט והכניס לרשת, **וקבע 1:0 לזכות אשקלון.**

בדקה ה-20 קשר הפועל תל אביב גילי ורמוט מסר כדור לאליניב ברדה שמ-5 מטר בעט לגוף של השוער.

בדקה ה-34 חלוץ הפועל אשקלון סאנגוי היה בעמדה טובה ובעט מעשרה מטרים, אבל הכדור הלך מחוץ למסגרת.

בדקה ה-44 סאנגוי היה שוב בעמדה טובה מול שוער הפועל תל אביב ניל אברבנל, אבל בעט שוב החוצה.

### מחצית שנייה

בדקה ה-48 הגביה קשר הפועל תל אביב סלים טועמה כדור מסובב לרחבה, איבן יוליץ' עלה גבוה והצליח להגיע לכדור, אבל הנגיחה שלו חלפה סמוך לקורה.

בדקה ה-65 בעיטה חופשית של קשר הפועל תל אביב סלים טועמה, נעצרה אצל שוער היריבה אבי פרץ.

בדקה ה-74 המחליף בהפועל תל אבי ביברס נאתכו חטף כדור לאמנגואה ושלח את גילי ורמוט לתוך הרחבה. ורמוט העביר כדור רוחב בנגיעה אחת לעברו של לוסיאנו דה ברונו, שנגח מהאוויר פנימה, וקבע **1:1**.

בדקה ה-90, חלוץ הפועל תל אביב דה ברונו מוכשל על ידי מאור זוהר ברחבה, אך השופט אסף קינן לא שורק לפנדל.

### הארכה

בחלק הראשון של ההארכה בדקה ה-102 הגביה קשר הפועל תל אביב ביברס נאתכו למרכז הרחבה, השוער פרץ יצא לא טוב, ויוליץ' בעט מחמישה מטרים מעל המשקוף. בדקה ה-114 הגיע חלוץ אשקלון סאנגוי למצב טוב לכיבוש, אבל הכדור ששיגר לעבר השער פגע בידו של בלם הפועל תל אביב רמי דואני, השופט אסף קינן הורה להמשיך הלאה.

ההארכה הסתיימה בתוצאה 1-1, והמשחק המשיך לדו-קרב פנדלים מנקודת העונשין.

### דו-קרב פנדלים

בדו-קרב הפנדלים נקבע כי אשקלון תבעט ראשונה. גאסטון סאנגוי בעט למרכז השער, וקבע 0:1 לאשקלון. וואליד באדיר נתן בעיטה חזקה לרשת העליונה וקבע 1:1. נתן שקורי בעט לפינה הימנית אך השוער ניל אברבנל זינק שמאלה. 1:2 לאשקלון. לוסיאנו דה ברונו בעט בעיטה מדויק לפינה השמאלית וקבע 2:2. מושיקו בן סעדון שיגר בעיטה חזקה למרכז השער וקבע 2:3 לאשקלון. סלים טועמה בעט כדור חד ומדויק לפינה הימנית ואיזן שוב את התוצאה ל-3:3. חנן אלקיים בעט ואברבנל שוב זינק לפינה הנגדית. 3:4 לאשקלון. יגאל אנטבי מהפועל תל אביב הבקיע את בעיטתו שלו וקבע 4:4. בבעיטה החמישית של הפועל אשקלון, מאור זוהר בעט חלש לפינה השמאלית, ושוער הפועל תל אביב ניל אברבנל עצר. חאבייר פאס בעט כדור חלש לפינה הימנית, אבי פרץ זינק שמאלה. 4:5 להפועל תל אביב שניצחה בדו הקרב וזכתה בגביע המדינה.

|  |  |  |  |  |
| --- | --- | --- | --- | --- |
| 9 במאי 200720:50 | **הפועל אשקלון** | **1:1**‏**ה** | **הפועל תל אביב** | אצטדיון רמת גן, רמת גן**צופים:** 40,000**שיפוט:** אסף קינן |
| ניר נחום הובקע שער בדקה ה- , 7' , 7' |  | לוסיאנו דה ברונו הובקע שער בדקה ה- , 74' , 74' |
|   |   | **תוצאת פנדלים** |   |
| גסטון סנגוי הבקיע בעיטה בדו-קרב פנדלים  נתן שקורי הבקיע בעיטה בדו-קרב פנדלים  משה בן סעדון הבקיע בעיטה בדו-קרב פנדלים  חנן אלקיים הבקיע בעיטה בדו-קרב פנדלים  מאור זוהר החטיא בעיטה בדו-קרב פנדלים | **4:5** | ואליד באדיר הבקיע בעיטה בדו-קרב פנדלים  לוסיאנו דה ברונו הבקיע בעיטה בדו-קרב פנדלים  סלים טועמה הבקיע בעיטה בדו-קרב פנדלים  יגאל אנטבי הבקיע בעיטה בדו-קרב פנדלים  חאבייר פאהס הבקיע בעיטה בדו-קרב פנדלים |   |

### הרכבי הקבוצות

|  |  |
| --- | --- |
| 





**הפועל אשקלון**
 | 





**הפועל תל אביב**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **22** | ישראלישראל אבי פרץ | כרטיס צהוב בדקה ה-60 60' |
| מגן ימני | **21** | ישראלישראל רמי חליס |  | הוחלף בדקה ה-68 68' |
| בלם | **4** | ישראלישראל אביב חדד (קפטן) |
| בלם | **21** | ישראלישראל רועי סבג | כרטיס צהוב בדקה ה-63 63' |
| מגן שמאלי | **20** | ישראלישראל טל מעבי |  | הוחלף בדקה ה-120 120' |
| קשר | **55** | ישראלישראל מאור זוהר |
| קשר | **15** | ישראלישראל משה בן סעדון |
| קשר התקפי | **13** | גאנהגאנה עמנואל אמנגואה |
| קשר התקפי | **12** | ניגריהניגריה ברנרד אקווארנטה |
| חלוץ | **14** | ישראלישראל ניר נחום |  | הוחלף בדקה ה-70 70' |
| חלוץ | **17** | ארגנטינהארגנטינה גסטון סנגוי | כרטיס צהוב בדקה ה-82 82' |
| **מחליפים:** |
| שוער |  |  |
| בלם | **23** | ישראלישראל ברק ורד |  | נכנס כמחליף בדקה ה-68 68' |
| מגן |  |  |
| קשר |  |  |  |  |
| קשר התקפי | **9** | ישראלישראל חנן אלקיים |  | נכנס כמחליף בדקה ה-70 70' |
| קשר |  |  |  |  |
| חלוץ | **25** | ישראלישראל נתן שקורי |  | נכנס כמחליף בדקה ה-120 120' |
| **מאמן:** |
| ישראלישראל מירו בן שמעון |

 |  | 

|  |
| --- |
|  |
|  |  |
| שוער | **33** | ישראלישראל ניל אברבנל |
| מגן ימני | **30** | ישראלישראל עמאר מנצור |
| בלם | **29** | ישראלישראל רמי דואני |
| בלם | **26** | ארגנטינהארגנטינה חאבייר פאס |
| מגן שמאלי | **20** | ישראלישראל יגאל אנטבי |
| קשר | **10** | ישראלישראל ואליד באדיר | כרטיס צהוב בדקה ה-75 75' |
| קשר | **8** | ישראלישראל יוסי אבוקסיס (קפטן) |  | הוחלף בדקה ה-46 46' |
| קשר התקפי | **15** | ישראלישראל סלים טועמה |
| קשר התקפי | **9** | ישראלישראל ברוך דגו |  | הוחלף בדקה ה-68 68' |
| קשר התקפי | **14** | ישראלישראל גילי ורמוט |
| חלוץ | **11** | ישראלישראל אליניב ברדה |  | הוחלף בדקה ה-40 40' |
| **מחליפים:** |
| שוער |  |  |
| בלם |  |  |
| מגן |  |  |
| קשר | **6** | ישראלישראל ביברס נאתכו |  | נכנס כמחליף בדקה ה-68 68' |
| קשר התקפי |  |  |  |  |
| חלוץ | **19** | ארגנטינהארגנטינה לוסיאנו דה ברונו |  | נכנס כמחליף בדקה ה-46 46' |
| חלוץ | **27** | בוסניה והרצגובינהבוסניה והרצגובינה איוואן יוליץ' | כרטיס צהוב בדקה ה-75 75' | נכנס כמחליף בדקה ה-40 40' |
| **מאמן:** |
| ישראלישראל ניר לוין |

 |

|  |
| --- |
| **שופט:**
ישראלישראל אסף קינן (שופט ראשי)
**עוזרי שופט:**
ישראלישראל דני קרסיקוב (קוון)
ישראלישראל עוזי בסון (קוון)
**שופט רביעי:**
ישראלישראל מנשה משיח |

קישורים חיצוניים
----------------

* סיקור המשחק באתר ההתאחדות לכדורגל בישראל
* רותם גרוסמן, הפועל ת"א זכתה בגביע המדינה בפעם ה-12 בתולדותיה, באתר ynet, 15 במאי 2007
* הארץ ספורט כדורגל ישראלי, הפועל תל אביב זכתה אחרי פנדלים בגביע המדינה, באתר הארץ, 15 במאי 2007
* הפועל תל-אביב מחזיקת גביע המדינה 2006/7, באתר ONE‏, 16 במאי 2007
* גמר גביע המדינה בכדורגל 2006-2007, הפועל ת"א - הפועל אשקלון 1:1 (4:5 בפנדלים). הגביע הוא אדום!, סרטון בערוץ "@oshrielBA", באתר יוטיוב (אורך: 02:23:56)
* ערך על המשחק באתר ויקי-פועל

הערות שוליים
------------

1. ↑  רותם גרוסמן, הפועל ת"א זכתה בגביע המדינה בפעם ה-12 בתולדותיה, באתר ynet, 16 במאי 2007

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |